Κνάτσπιρνουφελαγκιδ Βίκινγκουρ

Η Κνάτσπιρνουφελαγκιδ Βίκινγκουρ (ισλανδικά: Knattspyrnufélagið Víkingur) είναι ένας επαγγελματικός αθλητικός σύλλογος που εδρεύει στη γειτονιά Fossvogur του Ρέικιαβικ της Ισλανδίας. Ο Σύλλογος είναι περισσότερο γνωστός ως Βίκινγκουρ Ρέικιαβικ (για να ξεχωρίσει από την ομάδα Βίκινγκουρ Όλαφσβικ), ενώ διεθνώς είναι ευρύτερα γνωστός απλώς ως Vikingur F.C.

Είναι ένας από τους παλαιότερους αθλητικούς συλλόγους στην Ισλανδία, που ιδρύθηκε στις 21 Απριλίου 1908. Αρχικά ιδρύθηκε ως ποδοσφαιρικός σύλλογος, τώρα όμως είναι ένας πολυαθλητικός σύλλογος που διατηρεί τμήματα χάντμπολ, τένις, πινγκ πονγκ, καράτε και σκι. Όλα τα αθλήματα περιλαμβάνουν ομάδες ανδρών και γυναικών.

Η αντρική της ομάδα ποδοσφαίρου παίζει επί του παρόντος στην κορυφαία κατηγορία της χώρας (Besta deildin) και έχει κερδίσει επτά τίτλους εθνικών πρωταθλημάτων και πέντε τίτλους Κυπέλλου.

Το τμήμα χάντμπολ του Víkingur είναι ένα από τα πιο επιτυχημένα στην Ισλανδία, με την ανδρική ομάδα του να έχει κερδίσει επτά εθνικά πρωταθλήματα και τη γυναικεία ομάδα χάντμπολ να έχει κερδίσει τρία εθνικά πρωταθλήματα.

Έδρα της ομάδας είναι το Στάδιο Víkin - Víkingsvöllur, χωρητικότητας 1.450 θεατών. Τα χρώματα της ομάδας είναι το κόκκινο και το μαύρο.

 Παραπομπές 

Εξωτερικοί σύνδεσμοι

Επίσημη ιστοσελίδα

Κατηγορία:Ποδοσφαιρικές ομάδες Ισλανδίας
Κατηγορία:Ιδρύσεις ποδοσφαιρικών ομάδων το 1908